यहां हम आपको एक जानकारी यह भी दे देते हैं कि ऑड-ईवन फार्मूला मेक्सिको की राजधानी में सबसे पहले 1984 में लागू किया गया था जो 1993 तक चला. इसका पालन न करने वालों को दो हज़ार रुपये से लेकर चार हज़ार रुपये तक का जुर्माना लगाया गया. योजना के लागू करने के तुरंत बाद प्रदूषण में 11 प्रतिशत की कमी आई. लेकिन लोगों ने ऑड और ईवन दोनों रजिस्ट्रेशन नंबर की कारें खरीदनी शुरू कर दिया जिससे सड़कों पर कारों की संख्या और भी बढ़ गई. जब कारों की संख्या बढ़ी तो प्रदूषण के स्तर में 13 प्रतिशत की बढ़ोतरी हो गई. हालत इतनी बुरी हो गई कि संयुक्त राष्ट्र ने मैक्सिको सिटी को 1992 में दुनिया का सब से प्रदूषित शहर घोषित किया. इसके बाद अधिकारियों को ये फार्मूला रद्द करना पड़ा.